Institut Darul Ridzuan (IDR)

BENGKEL KORIDOR TVET MALAYSIA SIRI 2
2023-03-21 - 2023-03-22 | Travelodge Ipoh, Jalan Raja Dihilir, Ipoh, Perak, 30350, Malaysia
23 Mac 2023 – Pada 21 dan 22 Mac 2023 telah berlangsungnya Bengkel Koridor TVET Malaysia Siri 2 yang diadakan di Hotel Travelodge Ipoh anjuran Pusat Aspirasi Anak Perak (PASAK) dengan kerjasama Institut Darul Ridzuan (IDR) bagi meneruskan pelaksanaan Agenda Koridor TVET Malaysia yang telah mula digerakkan bermula awal tahun ini.

Bengkel ini telah dirasmikan oleh Yang Berhormat Encik Sivanesan A/L Achalingam selaku Pengerusi Jawatankuasa Kesihatan, Sumber Manusia, Intergrasi Nasional & Hal Ehwal Masyarakat India, yang juga merupakan pengerusi PASAK. Sesi bengkel ini dimulakan dengan ucapan aluan oleh Encik Aldrin Ng, Pengarah PASAK dan disusuli oleh Dr. Maisarah Ahmad, Ketua Eksekutif IDR bagi menyampaikan penerangan mengenai Perak Sejahtera 2030 serta mengenai inisiatif yang ingin dilaksanakan untuk menjayakan agenda ini.

Sesi ini kemudian diteruskan dengan penerangan dan pembentangan daripada Pengarah, Ketua Bahagian dan wakil-wakil institut latihan kemahiran awam dan swasta mengenai program dan pencapaian yang diperoleh institusi masing-masing yang boleh diketengahkan bagi mencapai hasrat Perak Sejahtera 2030, iaitu mewujudkan peluang pekerjaan berkualiti. Seramai 82 jemputan dan pemerhati yang hadir sepanjang dua hari bengkel ini berlangsung telah berkongsi pendapat, idea dan daya usaha yang boleh digerakkan bersama-sama.
Semoga usahasama yang diadakan ini membuahkan hasil yang boleh membantu dalam menyokong pelaksanaan agenda utama dalam pelan Perak Sejahtera 2030 serta mendatangkan manfaat bermutu kepada generasi muda di Perak.
#KoridorTVETMalaysia
#PerakSejahtera2030
#PerakMakmurRakyatSejahtera

PERAK MAKMUR SUMMIT
2023-03-09 09:15 - 17:00 UTC | Royal Perak Gold Club, Jalan Sultan Azlan Shah, Ipoh, Perak, 31400, Malaysia
Sempena dengan Perak Makmur Summit yang dianjurkan oleh KSI Strategic Institute for Asia Pacific dengan kerjasama Perak Academy dan Malaysian International Chamber Commerce and Industry (MICCI) Perak, Dr. Maisarah Ahmad, Ketua Eksekutif IDR telah dijemput sebagai satu daripada panel bagi slot Future Ready Perak – Ushering Digital Transformation and Innovation di Perak Makmur Summit.
Perak Makmur Summit merupakan persidangan yang mengumpulkan pakar-pakar bidang yang terkemuka, pemain industri, ahli-ahli akademik dan pegawai-pegawai kerajaan negeri Perak dan luar Perak bagi berkongsi idea dan membincangkan potensi negeri Perak yang dapat difokuskan bagi menarik minat pelabur untuk melabur di negeri ini.
Di samping itu, sesi ini juga turut dijadikan platform untuk mencari penyelesaian yang strategik bagi cabaran dan isu yang sedang dihadapi oleh negeri demi kejayaan dan kemajuan negeri tercinta ini selaras dengan tema persidangan ini, iaitu Recover, Reset, Resilience – Unlocking Prosperity in the Darul Ridzuan State (Membuka Kemakmuran di Negeri Darul Ridzuan).
Sebagai salah seorang panel, Dr. Maisarah Ahmad memanfaatkan peluang yang diberikan ini untuk menyampaikan perkongsian mengenai peluang dan cabaran yang dihadapi oleh organisasi dan perniagaan dalam menangani perubahan ekonomi global, inisiatif yang boleh dilakukan untuk menyesuaikan diri dalam era transformasi digital bagi menjayakan pendigitalan di negeri Perak.
#PerakMakmurRakyatSejahtera
#PerakSejahtera2030
#KSIWhereLeadersMeet

MAJLIS PENYAMPAIAN GERAN PENERBITAN PERAK SEJAHTERA 2030
2023-03-01 | Pejabat Setiausaha Kerajaan Negeri Perak, Jalan Panglima Bukit Gantang Wahab, 30100 Ipoh, Perak, Ipoh, Perak, 30100, Malaysia
1 Mac 2023 – Hari ini telah berlangsungnya Majlis Penyampaian Geran Penerbitan Perak Sejahtera 2030 iaitu satu lagi inisiatif Kerajaan Negeri Perak melalui Institut Darul Ridzuan (IDR) bagi penerbitan 10 bahan ilmiah berkaitan cabaran dan isu negeri Perak.
Inisiatif ini digerakkan oleh IDR dengan kerjasama strategik Pemikir Darul Ridzuan, pemain industri serta pakar-pakar pelbagai bidang dari institusi pengajian tinggi bagi menerbitkan 10 buku yang akan menjadi rujukan oleh pemegang taruh negeri dan pelaksana ke arah merealisasikan pelan Perak Sejahtera 2030.
Penerbitan ini juga bakal meningkatkan kefahaman masyarakat mengenai senario semasa yang dihadapi negeri Perak.
Melalui geran penerbitan berkenaan, IDR akan memfokuskan kepada 10 buah buku dengan tema-tema berikut, iaitu Orang Asli, Orang Kurang Upaya (OKU), Masyarakat Menua, TVET, Migrasi, Kemiskinan & Kerentanan, Kesihatan & Kesejahteraan, Sekuriti Makanan & Kelestarian Alam, Ekonomi Digital dan Analitis Data Raya.
Buku yang julung kali diterbitkan ini dijangka siap sepenuhnya pada tahun ini.
#PenerbitanPerakSejahtera2030
#PerakSejahtera2030
#PerakMakmurRakyatSejahtera

INFLUENCER@JAPEN EDISI PERAK SIRI PERTAMA
2023-02-23 15:00 - 15:30 | Jabatan Penerangan Negeri Perak, Kompleks Sultan Nazrin Muizzuddin Shah, Jalan Raja Musa Mahadi, Radio Televisyen Malaysia, Ipoh, Perak, 31400, Malaysia
INFLUENCER@JAPEN EDISI PERAK SIRI PERTAMA
Pelan Perak Sejahtera 2030 yang dibangunkan berasaskan kepada 5 Keperluan Rakyat untuk merealisasikan pembangunan demi kesejahteraan rakyat merupakan antara usaha kerajaan negeri bagi membantu meringankan bebanan yang dirasai rakyat tersayang berikutan ketidakstabilan ekonomi yang semakin memulih sekarang.
Oleh itu, ayuh saksikan Influencer@JaPen Edisi Perak Siri Pertama dengan topik Perak Sejahtera 2030: Cabaran Kos Sara Hidup pada 23 Februari 2023 (Khamis) jam 3:00 petang yang disampaikan oleh Dr. Maisarah Ahmad, Ketua Pegawai Eksekutif Institut Darul Ridzuan bersama Puan Lizza Imelia Solana, Pegawai Penerangan Daerah Larut, Matang dan Selama selaku moderator bagi edisi siri ini.
Tontoni siaran semula LIVE di YouTube kami!
#PerakSejahtera2030
#PerakMakmurRakyatSejahtera
#KosSaraHidup

MAJLIS PENYERAHAN MEMORANDUM PERSEFAHAMAN AKADEMI SEKURITI MAKANAN (PENUBUHAN DANA ENDOWMEN) DI ANTARA PERAK SADC, USAS DAN IDR
2023-02-17 | Stadium Indera Mulia, Persiaran Bulan, Kompleks Sukan Ipoh, Ipoh, Perak, 31400, Malaysia
MAJLIS PENYERAHAN MEMORANDUM PERSEFAHAMAN AKADEMI SEKURITI MAKANAN (PENUBUHAN DANA ENDOWMEN) DI ANTARA PERAK SADC, USAS DAN IDR
17 Februari 2023 – Perak SADC memperuntukkan konsep dana endowmen atau wakaf berjumlah RM20 juta yang bakal diguna pakai dalam pembangunan akademi sekuriti makanan bagi memperkukuhkan jaminan sekuriti makanan melalui penyelidikan dan pembangunan secara berterusan.
Penubuhan akademi sekuriti makanan adalah antara langkah menggerakkan Pelan Perak Sejahtera 2030 yang meletakkan agenda ini dalam program flagship Lembah Bakul Makanan dan bertujuan, memastikan ketersediaan kuantiti makanan yang mencukupi serta berkualiti dibekalkan melalui pengeluaran untuk kegunaan domestik dan import.
Pertukaran MoU itu membabitkan antara Perak SADC yang diwakili Tuan Haji Yahanis Yahya bersama Universiti Sultan Azlan Shah (USAS) yang diwakili Tan Sri Prof Dr Nordin Kardi, Naib Canselor, dan Institut Darul Ridzuan (IDR) yang diwakili Dr Maisarah Ahmad, Ketua Pegawai Eksekutif.
Akademi sekuriti makanan yang pertama di Malaysia itu diyakini akan menjadi perintis kepada usaha sama yang membabitkan pemain industri, ahli akademik, agensi kerajaan dan negeri yang akan membuka jalan kepada implementasi sekuriti makanan yang berimpak tinggi, selain kalis perubahan masa hadapan.
#PerakSejahtera2030
#PerakMakmurRakyatSejahtera
#SekuritiMakanan
(sumber: Berita Harian)

BENGKEL PEMANTAPAN LAPORAN DRAF AKHIR KAJIAN PELAN PEMBANGUNAN DAN PENGURUSAN PELANCONGAN HILIR PERAK
2023-02-02 08:30 - 17:00 | Rivertel, Jalan Changkat Jong, 28H, Lorong Aman, Teluk Intan, Perak, 36000, Malaysia
BENGKEL PEMANTAPAN LAPORAN DRAF AKHIR KAJIAN PELAN PEMBANGUNAN DAN PENGURUSAN PELANCONGAN HILIR PERAK
8 Februari 2023 – Institut Darul Ridzuan dan Tourism Perak baru – baru ini telah bekerjasama menjayakan bengkel bagi pengumpulan maklumat untuk pemurnian laporan akhir Pelan Pembangunan dan Pengurusan Pelancongan Hilir Perak yang diadakan di Hotel Rivertel, Teluk Intan pada 2hb Februari 2023 yang lepas.
Kajian ini dijalankan mengguna kaedah “action-based research” yang memberi penekanan kepada industri pelancongan agar dapat dipraktikkan dalam projek pembangunan pelancongan di daerah ini dan membantu meningkatkan aliran masuk pelancong ke negeri Perak untuk tahun-tahun akan datang.
Sesi ini juga menjadi medium kepada agensi – agensi di negeri Perak dan di peringkat persekutuan untuk menyampaikan perkongsian input dan data bagi merancang pengembangan sektor pelancongan dan pembangunan negeri seperti yang telah dirangka dalam pengkhususan daerah untuk pelan Perak Sejahtera 2030.
Semoga usaha dan kerjasama oleh setiap agensi dan pihak yang terlibat secara langsung atau secara tidak langsung untuk kajian pelan pembangunan ini dapat membuahkan hasil yang bermanfaat untuk penduduk di Daerah Hilir Perak.
#PerakSejahtera2030
#perakmakmurrakyatsejahtera

BENGKEL KORIDOR TVET MALAYSIA BERSAMA POLYCC ZON PERAK
2023-01-17 08:30 - 2023-01-18 18:30 | Kolej Komuniti Chenderoh, Lot 43, Jalan Industri MIEL 2, Kawasan Perindustrian IKS, Kuala Kangsar, Perak, 33000, Malaysia
Pada 17 dan 18 Januari 2023 telah berlangsungnya Bengkel Koridor TVET Malaysia anjuran bersama Institut Darul Ridzuan (IDR) dan Jabatan Pendidikan Politeknik dan Kolej Komuniti (POLYCC) Zon Perak bagi memulakan langkah untuk agenda Perak Sejahtera 2030 iaitu Koridor TVET Malaysia.
Kerjasama ini adalah untuk mendapatkan maklumat yang lebih lanjut mengenai kepakaran serta projek utama daripada setiap POLYCC yang menyokong Perak Sejahtera 2030. Bengkel ini juga menjadi platform permulaan untuk jalinan kerjasama antara POLYCC Zon Perak dan juga Kerajaan Negeri.
Turut hadir adalah pengarah dan pegawai daripada 13 Kolej Komuniti dan 3 Politeknik sebagai pembentang dan beberapa wakil daripada agensi-agensi negeri yang berkaitan sebagai pemerhati.
#PerakSejahtera2023
#KoridorTVETMalaysia

Cer Citer Perak Sejahtera 2030 di Perak FM!
2022-08-18 10:15 - 12:00 | RTM Perak, Ipoh, Malaysia
Nak tahu tentang Perak Sejahtera 2030?
Jom dengarkan Cer Citer Perak Sejahtera 2030 di Perak FM!
Bersama Dr. Maisarah Ahmad, Ketua Pegawai Eksekutif, Institut Darul Ridzuan
Tarikh: 18 Ogos 2022
Masa: 10:15 pagi
“Perak Makmur, Rakyat Sejahtera”

BENGKEL INDEKS KESEJAHTERAAN PERAK BERSAMA PEMBEKAL DATA
2022-08-11 - 2022-08-12 | cameron highland, Pahang, Malaysia
Menyampaikan intipati Perak Sejahtera 2030 dan peranan Indeks Kesejahteraan Perak.
Mendapatkan komitmen daripada pembekal data untuk membekal data secara berkala.

BENGKEL PEMBANGUNAN PELAN TINDAKAN IPOH SEBAGAI BANDAR EKONOMI DONAT 2027
2022-08-09 | SUNWAY UNIVERSITY, SUBANG JAYA, Malaysia
Memberi pendedahan kepada jentera Kerajaan Negeri mengenai pelaksanaan Model Ekonomi Donat melalui Perak Sejahtera 2030.
Persediaan untuk Perak Sejahtera 2030 State Leadership Strategic Workshop & Retreat (Sesi Bengkel 3 jam) bersama Pengasas Ekonomi Donat, Prof. Kate Raworth di Ipoh.

BENGKEL PEMBANGUNAN KIT KOMUNIKASI STRATEGIK PERAK SEJAHTERA 2030 MENGIKUT KUMPULAN SASARAN
2022-08-04 - 2022-08-05 | BERJAYA PENANG HOTEL, Malaysia
Mengenal pasti naratif penceritaan untuk setiap segmen masyarakat.
Mengenal pasti rakan strategik pelaksanaan Perak Sejahtera 2030 mengikut daerah.

BENGKEL INKUBATOR PEMINDAHAN PENGETAHUAN PELAN TINDAKAN KOMUNIKASI STRATEGIK BERSAMA PEJABAT (EXCO)
2022-08-02 - 2022-08-03 | BERJAYA PENANG HOTEL, Malaysia
Memberi kefahaman mengenai Perak Sejahtera 2030.
Mendapatkan komitmen daripada wakil-wakil pejabat EXCO.
Membangunkan Pelan Pelaksanaan Komunikasi Strategik.

WANITA PERAK X WEBINAR DARUL RIDZUAN: SIRI 11: PENDEKATAN CAREGIVER: ISU-ISU HAK KESIHATAN REPRODUKTIF DAN SEKSUAL (HKRS) TERHADAP KANAK-KANAK OKU
2022-07-28 14:30 - 16:30 | Perak
Assalamualaikum & Salam sejahtera semua.
Sukacita dimaklumkan bahawa Wanita Perak X Webinar Darul Ridzuan akan menganjurkan webinar:
Siri 11: Pendekatan Caregiver: Isu-isu Hak Kesihatan Reproduktif dan Seksual (HKRS) terhadap kanak-kanak OKU
Isu-isu HKRS dalam kalangan kanak-kanak OKU amat jarang diketengahkan untuk perbincangan. Kes cabul dan salah laku seksual terhadap mereka boleh berlaku lantaran kurangnya pendedahan terhadap isu ini. Kanak-kanak kurang upaya (OKU) juga secara fitrahnya mempunyai perasaan dan naluri serta mengalami akil baligh seperti kanak-kanak biasa yang lain. Persoalannya siapakah yang perlu memainkan peranan dalam memastikan kanak-kanak OKU memahami hak-hak mereka dalam isu ini dan adakah polisi sedia ada memerlukan penggubalan drastik agar kanak-kanak OKU ini dilindungi sepenuhnya. Webinar siri ini bakal mengupas isu-isu ini bersama-sama panel jemputan.
Sertai kami:
🗓28 Julai 2022 (KHAMIS)
⏰ 2.30 petang – 4.30 petang
💻 LIVE STREAM MICROSOFT TEAMS & FB
Pendaftaran: https://mylink.la/webinardrwanitaperak
LINK KEPADA LIVESTREAM DI FB:
Livestream Wanita Perak X Webinar Darul Ridzuan

LIBAT URUS PERAK SEJAHTERA DAN PELAN TINDAKAN KOMUNIKASI STRATEGIK BERSAMA AHLI PARLIMEN KUALA KANGSAR
2022-07-13 | Pejabat Perdana Menteri, Blok Utama, Bangunan Perdana Putra, Pusat Pentadbiran Kerajaan Persekutuan, Putrajaya, 62502, Malaysia
13 JULAI 2022 – Institut Darul Ridzuan buat kunjung kalinya mengadakan sesi libat urus bersama YB Datuk Mastura Tan Sri Dato’ Mohd Yazid, Timbalan Menteri di Jabatan Perdana Menteri (Tugas-tugas Khas) di pejabat beliau di Jabatan Perdana Menteri di Putrajaya.
Kunjungan pertama kali ke pejabat YB Datuk Mastura Tan Sri Dato’ Mohd Yazid ini adalah untuk menerangkan mengenai pelan Perak Sejahtera 2030, di samping memberi pendedahan mengenai agenda dan projek-projek yang terlibat di kawasan YB Datuk Mastura Tan Sri Dato’ Mohd Yazid.
Dalam sesi pertemuan ini juga diadakan perkongsian idea dan perbincangan antara pihak YB Datuk Mastura Tan Sri Dato’ Mohd Yazid bersama Institut Darul Ridzuan untuk penyelarasan pelan komunikasi sebagai platform yang akan digunakan bagi menyampaikan agenda Perak Sejahtera serta menjalinkan kerjasama antara kedua-dua pihak bagi bersama-sama memacu projek berimpak tinggi di daerah Kuala Kangsar.

Dr Maisarah Ahmad (kiri) bersama YB Datuk Mastura Tan Sri Dato’ Mohd Yazid (kanan)

Tidak dilupakan, ucapan terima kasih kepada YB Datuk Mastura Tan Sri Dato’ Mohd Yazid atas kesudian menerima kunjungan kami dalam usaha untuk bersama-sama menggerakkan Perak Sejahtera 2030.
#PerakSejahtera
#PerakSejahtera2030

PROGRAM CELIK NEGARA SIRI 3
2022-06-25 - 2022-06-26 | Sentosa Eco Park, Chenderiang, Lot 5991, Sungai Cincin, Mukim, Tapah, Perak, 35300, Malaysia
PADA 25 & 26 Jun 2022, telah berlangsungnya Program Celik Negara Siri 3 di Sentosa Eco Park, Chenderiang dengan memfokuskan tema Kenegaraan untuk mengetengahkan isu Undi 18.

Sesi perkongsian bersama Prof. Dr. Mohd Azizuddin Mohd Sani, Profesor Politik dan Hubungan Antarabangsa, Universiti Utara Malaysia (UUM)

Sesi perkongsian yang disampaikan oleh Prof. Dr. Mohd Azizuddin Mohd Sani, Profesor Politik dan Hubungan Antarabangsa, Universiti Utara Malaysia (UUM) yang dihadiri oleh 127 orang peserta dari sekitar Tapah dan Seri Iskandar ini diadakan bagi memberi kesedaran kepada belia mengenai hak dan peranan di samping mengangkat aspirasi anak muda dalam sistem demokrasi di Malaysia.

Sesi perkongsian bersama Dr. Maisarah Ahmad, Ketua Eksekutif Institut Darul Ridzuan

Projek yang digerakkan di bawah Program Flagship 17, Komuniti Perak Sejahtera ini turut dimanfaatkan sebagai sesi perkongsian Perak Sejahtera 2030 yang disampaikan oleh Dr. Maisarah Ahmad, Ketua Eksekutif Institut Darul Ridzuan. Sesi ini mengambil peluang untuk mendapatkan pandangan dan maklum balas belia mengenai Perak Sejahtera 2030 yang dilancarkan pada 15 Jun 2022. Pelan ini ternyata diterima baik oleh para belia dengan harapan agar kerajaan terus komited dalam mensejahterakan negeri Perak.
Ayuh sertai kami dalam Program Celik Negara Siri 4 yang akan datang pula!
#celiknegara
#beliacelikaspirasinegara
#peraksejahtera2030
#perakmakmurrakyatsejahtera

MAJLIS PELANCARAN PELAN PERAK SEJAHTERA 2030
2022-06-15 14:00 - 16:30 | Kinta Riverfront Hotel & Suites, Jalan Lim Bo Seng, Ipoh, Perak, 30000, Malaysia
YAB Dato’ Seri Haji Saarani Mohamad, Menteri Besar Perak telah melancarkan pelan Perak Sejahtera 2030 sebagai pelan induk pembangunan negeri bagi tempoh sehingga tahun 2030 pada 15 Jun 2022 jam 2.00 petang.
PADA 15 JUN 2022 telah berlangsung majlis pelancaran pelan Perak Sejahtera 2030 yang disempurnakan oleh YAB Dato’ Seri Saarani Mohamad, Menteri Besar Perak, bertempat di Kinta Riverfront Hotel & Suites, Ipoh.
Pelan Perak Sejahtera 2030 yang dirangka ini adalah sebagai garis panduan bagi mencapai matlamat utama negeri iaitu Perak Makmur, Rakyat Sejahtera. Pelan ini merupakan sebuah pelan pembangunan negeri komprehensif yang dirangka untuk pembangunan jangka panjang Negeri Perak.

Tempoh pelaksanaan pelan ini adalah selama 8 tahun, bermula 2022 sehingga 2030 di mana jawatankuasa yang terlibat akan bersidang sekurang-kurangnya sekali setahun bagi memacu pelaksanaan pelan ini.

#PerakSejahtera
#peraksejahtera2030

Karnival Anak Muda (KAMU)
2022-05-28 08:00 - 23:00 | Kompleks Rakan Muda Larut Matang & Selama, Jalan Bukit Jana, Kamunting, Perak, 34600, Malaysia
Penyelarasan gerak kerja untuk Karnival Mesra Anak Muda (KAMU) Zon Utara diadakan di Institut Darul Ridzuan yang dihadiri oleh wakil daripada Pejabat Menteri Besar, PASAK, Jabatan Pendidikan Negeri Perak, GPMS, GMPK, Majlis Belia, E-Sports Perak dan pertubuhan-pertubuhan belia.

Perbincangan yang ringkas dan padat ini diharapkan dapat memastikan karnival dirancang mencapai matlamat yang disasarkan.
